ToekomsVenster: Prioritiseer jou verhouding met God | Maroela Media
Ek sal nie in my slaapkamer ingaan nie en nie op die bed wat vir my reggemaak is, gaan lê nie, ek sal my geen slaap gun nie, en sal nie eens insluimer nie, totdat ek ŉ plek vir die Here gereed gemaak het, ŉ woning vir die magtige God van Jakob! – Psalm 132:3-5
Slaap is nogal ŉ prioriteit by my. Ek sukkel maar as ek nie geslaap het nie. Mense wat weet sê tussen ses en agt ure per dag is nodig.
Somtyds kan ŉ mens net nie aan die slaap raak nie. Jou gedagtes bly maal en maal en kom net nie tot rus nie. Ek is seker almal het al hierdie ervaring gehad.
Die psalmdigter vertel egter van ŉ ander omstandigheid. Hy ontsê homself die slaap doelbewus. Hy kies om nié te slaap nie, maar om te bly worstel totdat daar ŉ deurbraak gekom het. Die psalm getuig van iemand wie se prioriteite in so ŉ mate vasgemaak is dat daar geen alternatief is nie, eerste dinge eerste!
Die plek vir die Here gereed maak kan verskillende goed beteken. Ek vermoed dat die digter sy verhouding met God weer wil prioritiseer. Nuwe Testamenties-gesproke woon die Here tog in elkeen van ons. Dit kan ook wees dat daar omstandighede is wat die digter noop om nie te slaap voordat God “opgedaag” het nie.
Onse Vader wat in die hemele is, laat u Naam geheilig word. Laat u koninkryk kom. Laat u wil geskied, soos in die hemel net so ook op die aarde.
Johann Kruger · 2 jaar gelede
Dankie vir die fantastiese Christelike inspirerende boodskappe.